আমাদের অনেকেরই ধারণা, এ ধরনের প্রতিষ্ঠানের অস্তিত্ব কেবল বাংলাদেশ, ভারত আর পাকিস্তানে। অন্য কোথাও এর নজীর বুঝি খুঁজে পাওয়া যায় না। আমাদের এ ধারণা সম্পূর্ণ ভুল। দক্ষিণ এশীয় উপমহাদেশের গণ্ডি পেরিয়ে কওমী মাদরাসা এখন  ইউরোপ-আমেরিকাতেও সদম্ভে বিরাজ করছে। তবে পার্থক্য শুধু এটুকু যে, আমরা যেটাকে কওমী মাদরাসা বলে জানি, তারা সেটাকে দেওবন্দী মাদরাসা বা দারুল উলূম বলে চিনে। ভারতের দারুল উলূম দেওবন্দের নামানুসারে সেগুলোর নামও দারুল উলূম হয়ে থাকে।